Պ.- Կան դէպքեր, երբ լսարանի որոշակի հատւածի աչքին մարսելի չէ նոր գնի հետ կապւած իրականութիւնը: Ասեմ նաեւ, որ դա հասկանալի է: Բայց, կուզենայի տեղեկացնել, որ որեւէ որոշման գնալուց առաջ ուրախ կը լինենք, եթէ ընթերցողը դիմի թերթիս տնօրէնին: «Ալիք»-ը պատրաստ է լսելու բաժանորդներին, այսինքն՝ իր լսարանին: Հաւատացած եմ, որ անլուծելի խնդիր չկայ այստեղ: Եթէ որեւէ մէկի վրայ ծանր է թւում սահմանւած ամսավճարի չափը, ապա միասին կարող ենք յաղթահարել խնդիրը, որպէսզի հայագիր մամուլը շարունակի իր տեղն ունենալ հայի օջախում: Սա խնդիր է, որի մասին նոր ենք բարձրաձայնում: Ասեմ նաեւ, որ մենք այն մեր ուսերին ենք կրում արդէն նոյեմբերի վերջից ցայսօր: Բոլոր ջանքերն ուղղւած են եղել թերթի թանկացման դէմն առնելու, փորձել ենք տպարանի աշխատանքներով իրականացնել սուբսիդաւորման բացը: